# DIRECTIA SOCIAL

**APROBAT, APROBAT,**

**Consiliul de Administratie SENAT**

 **11.06.2020 18.06.2020**

**METODOLOGIA PRIVIND CAZAREA**

# STUDENȚILOR ADMIŞI ÎN SESIUNEA IULIE 2020

Prezenta Metodologie este elaborată în conformitate cu *Legea 1/2011* și cu *Regulamentul cadru privind organizarea și funcționarea căminelor și cantinei studențești al UMFCD București.*

Universitatea de Medicină şi Farmacie “Carol Davila” – Bucureşti, poate acorda studenților admiși in sesiunea Iulie 2020, un număr de **250** locuri de cazare pentru toate facultăţile, respectiv:

* 142 locuri de cazare – Facultatea de Medicină
* 38 locuri de cazare – Facultatea de Medicină Dentară
* 33 locuri de cazare – Facultatea de Farmacie
* 37 locuri de cazare – Facultatea de Moaşe şi Asistenţă Medicală

In funcție de posibilități, numărul locurilor de cazare poate fi suplimentat.

Studenții care nu au domiciliul în București pot completa o cerere de cazare în conformitate cu prevederile prezentei Metodologii**. (Anexa 1)**

**Pentru depunerea unei cereri de cazare se vor parcurge, în ordine, următorii pași:**

1. Se va deschide browserul disponibil (ex. Mozilla, Chrome, Internet Explorer etc.)
2. Din browser se va accesa adresa web: [mail.umfcd.ro](file:///C%3A%5CUsers%5CUser1%5CAppData%5CLocal%5CMicrosoft%5CWindows%5CINetCache%5CContent.Outlook%5CY3ENS3TK%5Cmail.umfcd.ro)
3. Se va efectua logarea la contul de email instituțional de tip @stud.umfcd.ro \* (este important să vă asigurați ca nu aveți alte conturi de email din domeniul @gmail.com deschise în paralel pentru ca nu veti putea acesa formularul electronic decât cu adresa de email instituțională)
4. În urma logării la contul de email instițutional se va accesa formularul online de precazare (Google Form) accesând link-ul următor: [**https://bit.ly/cazare\_an0**](https://bit.ly/cazare_an0)
5. Formularul de cazare se va completa cu informațiile solicitate, și se vor urma instrucțiunile de completare disponibile în cadrul acestuia.
6. În completarea cererii de cazare va fi necesar să încărcați actul de identitate scanat, precum și alte documente (daca este cazul\*\*) (format A4, tip fișier PDF, dimensiune maximă 10MB).
7. Pentru transmiterea cererii de cazare este obligatorie bifarea acordului de prelucrare a datelor cu caracter personal. În caz contrar cererea nu va putea fi transmisă.
8. La finalizarea cererii veți primi un mesaj de confirmare și o copie a cererii transmise. De asemenea se va afișa un link care vă permite să editați cererea dacă este cazul.

\*Aplicanții care nu au acces la o adresă de email instituțională vor transmite o solicitare pe platforma [tichet.umfcd.ro](file:///C%3A%5CUsers%5CUser1%5CAppData%5CLocal%5CMicrosoft%5CWindows%5CINetCache%5CContent.Outlook%5CY3ENS3TK%5Ctichet.umfcd.ro) (câmpul **Rezumat tichet \*** se va completa cu textul ”MAIL CAZARE AN 1”, iar în corpul mesajului se vor completa datele de identificare și apartenență)

\*\*În cazul în care ați bifat in cerere una din categoriile : studenţi orfani de ambii părinţi sau de un părinte,probleme sociale sau studenţi ai căror părinţi sunt cadre didactice, veți încărca și documentele doveditoare ale situației bifate în câmpul dedicat din cererea de cazare.

**ATENTIE MAXIMA! Fiecare aplicant are posibilitatea de a transmite o singură cerere de cazare!**

Toate informatiile legate de cazare se pot obține accesand adresa [**https://umfcd.ro/studenti/servicii-sociale/cazare-tabere-burse/**](https://umfcd.ro/studenti/servicii-sociale/cazare-tabere-burse/)sau prin email pe adresa **directia.social@umfcd.ro****.**

 **Criteriile de cazare pentru studenţii admiși în sesiunea Iulie 2020:**

**1.** **Studenţii orfani de ambii părinţi sau de un părinte** (în functie de venitul pe membru de familie) vor depune împreună cu cererea de precazare copie a certificatelor de deces ale părinţilor sau părintelui decedat şi acte doveditoare care să ateste situaţia financiară;

**2.** **Probleme sociale**

* adeverinţe de salarii ale părinţilor, în cazul în care venitul net pe membru de familie este sub salariul minim pe economie, respectiv **1346 lei**;
* adeverinţe de la Circa Financiară sau Primărie, în cazul în care părinţii nu au nici un venit;
* copie după ultimul talon de pensie, în cazul părinţilor pensionari;
* copie după Hotărârea de Divorţ, **numai** dacă venitul net pe membru de familie nu depăşeşte 1346 lei;
* adeverinţă de elev/student sau copie după certificatul de naştere în cazul în care există si alt/alți fraţi, surori, aflaţi în întreţinerea părinţilor, **pentru cei care se încadrează în suma de 1346 lei/membru de familie.**

**3.** **Punctajul obţinut la examenul de admitere;**

**4**. **Studenţii ai căror părinţi sunt cadre didactice** vor depune împreună cu cererea de precazare adeverinţa de salariat cadru didactic, urmând ca la începutul anului universitar, la întocmirea documentelor de cazare, să depună la administraţia căminului, echivalentul Cărţii de Muncă, respectiv REVISAL;

**Repartizarea nr. de locuri se va face procentual, respectiv:**

* + Pentru criteriile 1 si 2 – 60 % din nr. de locuri al fiecărei facultăţi;
	+ Pentru criteriul 3 – 25 % din nr. de locuri al fiecărei facultăţi;
	+ Pentru criteriul 4 – 15 % din nr. de locuri al fiecarei facultăţi.

 **După data de 14.08.2020 nu se vor mai trimite si accepta solicitări de cazare.**

 **Lista studenţilor admiși în sesiunea iulie 2020 care primesc aprobare pentru cazare, conform prezentei metodologii, va fi afisată pe pagina** [**https://umfcd.ro/**](https://umfcd.ro/). **(Anexa1)**

Nu se acordă cazare următoarelor categorii de studenţi:

* studenţii admişi cu taxă de şcolarizare;
* studenţii înscrişi la a II-a facultate;
* studenţii transferaţi din alte centre universitare;
* studenţii străini pe cont propriu valutar.

 **DIRECTOR SOCIAL,**

 **Valentin Nastasescu SEF SERVICIU CAZARE**

 **CAMINE-CANTINA,**

 **Ana-Maria Popescu**